cyanic-selkie/wikianc huggingface dataset:
Ekonomi Indonesia
Hubungan ekonomi dengan Amerika Syarikat
Rancangan USAID terkini bertujuan untuk membantu Indonesia memulihkan daripada krisis kewangan dengan memberikan bantuan makanan, kegiatan-kegiatan yang menjanakan pekerjaan, serta mengekalkan perkhidmatan kesihatan awam yang genting. USAID juga sedang membekalkan penasihat-penasihat teknik untuk membantu Kerajaan Indonesia melaksanakan pembaharuan ekonomi dan pemencaran fiskal, selain daripada menyokong kegiatan-kegiatan pendemokrasian dan pembangunan masyarakat awam melalui pertubuhan-pertubuhan bukan kerajaan.
Toril y Masegoso
Toril y Masegoso merupakan sebuah kawasan perbandaran yang terletak di wilayah Teruel, Aragon, Sepanyol
Padamulya, Maleber
Padamulya merupakan sebuah desa yang terletak dalam (daerah) kecamatan Maleber, Kabupaten Kuningan, Provinsi Jawa Barat, Indonesia.
Poskod
Poskod yang digunakan di Padamulya adalah 45575. Terdapat buah desa di dalam daerah kecamatan Maleber.
Menara Alor Setar
Menara Alor Star ialah menara yang berketinggian 165.5 meter di Alor Setar, Kedah, Malaysia. Ia dibina untuk Telekom Malaysia yang menelan kos RM40 juta.
Menara Alor Setar yang terletak di Alor Setar ini merupakan salah satu tumpuan para pelancong di Kedah. Menara Alor Setar merupakan salah satu mercu tanda yang terkenal di Alor Setar, yang tersergam di kaki langit bandar setinggi 165.5 meter. Menara perhubungan ini merupakan yang ke-19 tertinggi di dunia, dan bangunan tertinggi di Alor Setar. Pemandangan di seluruh Alor Setar dapat dilihat di atas menara ini.
Ia berkhidmat sebagai menara telekomunikasi, ia juga bertindak sebagai destinasi pelancongan di bandar. Di dalam menara ini, pelawat dapat melihat pemandangan Bandaraya Alor Setar dan juga dikelilingi banyak restoran dan kedai cenderamata. Menara ini juga digunakan sebagai balai cerap untuk melihat bentuk bulan ketika permulaan kalendar Islam iaitu pada bulan Ramadhan, Syawal, dan Zulhijjah, untuk menyambut bulan Ramadhan, Hari Raya Aidilfitri dan Hari Raya Aidiladha.
Balai cerap terletak pada ketinggian 88.5 meter dari tapak struktur. Menara Alor Setar memiliki reka bentuk menyerupai setangkai padi yang diikat bersama sebagai penghormatan kepada kepentingan penanaman padi di Kedah.
Tidak jauh dari Menara Alor Setar terdapat bangunan tumpuan pelancong lain seperti Galeri Sultan Abdul Halim, Balai Nobat, Balai Besar, Masjid Zahir, Balai Seni Negeri, Pekan Rabu, dan Rumah Merdeka.
Kampung Paya Terendam
Kampung Paya Terendam merupakan sebuah kampung yang terletak di Sik, dalam negeri Kedah Darul Aman, iaitu negeri di utara di Malaysia, dan yang bersempadan dengan negara Thailand di timur lautnya, dan bersempadan dengan negeri Perak di tenggara, Pulau Pinang di barat daya dan Perlis di bahagian utara.
Negeri Kedah merupakan sebuah negeri yang terkenal sebagai sebuah negeri pertanian yang maju di Malaysia, terutamanya sebagai pengeluar padi terbesar, menghasilkan 70% pengeluaran hasil padi.2017. Salah satu makanan tradisi istimewanya adalah laksa Kedah.
Poskod
Poskod yang digunakan di Kampung Paya Terendam, Sik, Kedah adalah 08200.
Zálužice
Zálužice merupakan sebuah kampung dan kawasan perbandaran yang terletak di daerah Louny, wilayah Ústí nad Labem, Republik Czech.
Kongres Amerika Syarikat
Kongres Amerika Syarikat merupakan dewan perundangan dwidewan di dalam kerajaan persekutuan Amerika Syarikat, yang terdiri daripada dua dewan, iaitu Dewan Senat dan Dewan Perwakilan. Kedua-dua ahli senator dan perwakilan dipilih melalui pemilihan langsung.
Seperti yang disyaratkan di dalam Perlembagaan Amerika Syarikat, setiap daripada 435 ahli Dewan Perwakilan akan mewakili daerah dan akan berkhidmat selama dua penggal. Kerusi-kerusi Dewan diagihkan di antara negeri-negeri mengikut populasi. 100 orang senator akan berkhidmat selama enam tahun. Setiap negeri akan memiliki dua orang senator, tanpa mengira jumlah penduduk. Setiap dua tahun, kira-kira dua-pertiga anggota Senat baru akan dipilih.
Istilah Kongres juga digunakan bagi merujuk pada mesyuarat tertentu bagi perundangan negara, mengambil kira penggal para perwakilan. Oleh sebab itu, tempoh "Kongres" adalah meliputi dua tahun. Kongres Amerika Syarikat ke-117 kini telah bermesyuarat pada 3 Januari 2021.
Kuasa
Mengikut perlembagaan, dua dewan ini mempunyai sedikit perbezaan kuasa. Semua rang undang-undang hasil hendaklah datang dari Dewan Perwakilan, dan Dewan Senat meluluskan perjanjian dan perlantikan presiden. Perbezaan ini hilang apabila dibandingkan dengan kuasa kedua-dua dewan dalam menggubal undang-undang. Sebelum rang undang-undang dikemukakan kepada presiden untuk ditandatangani, ia mesti diluluskan oleh kedua-dua dewan dalam bentuk yang sama. Hasilnya kuasa tidak tertumpu kepada satu dewan lebih dari yang lain.
Budhana
Budhana ialah sebuah perbandaran ("nagar panchayat") dalam daerah Muzaffarnagar di negeri Uttar Pradesh, India.
Demografik 2001
Menurut bancian India pada tahun 2001, Budhana memiliki bilangan penduduk seramai 32,949. Dari jumlah tersebut, kaum lelaki membentuk 53% dari jumlah keseluruhan populasi dan wanita seramai 47%.
Saleem
A. M. Salim bin Abdul Majeed, juga lebih dikenali sebagai Saleem Iklim (31 Ogos 1961 – 14 Oktober 2018) merupakan seorang penyanyi lelaki Malaysia yang merupakan vokalis kumpulan Iklim yang meraih kejayaan dalam industri muzik pada dekad 1990-an.
Dikenali oleh media tempatan sebagai "Raja Balada Malaysia", beliau merupakan bekas anak didik penggubah muzik terkenal, Wan Zul. Lagu nyanyian beliau ciptaan Wan Zul dan M. Nasir telah meletakkan dirinya sebagai salah seorang artis tanah air yang terkenal dan diminati ramai sebaris dengan artis-artis popular yang lain pada masa itu seperti Jamal Abdillah, Ekamatra dan Wings.
Iklim telah menerbitkan 8 album studio setakat ini, dan mendapat tempat dalam industri muzik menerusi lagu "Suci Dalam Debu" pada tahun 1990. Saleem telah merakamkan 11 album solo. Beliau dan kumpulannya telah berjaya menempa nama di luar negara seperti Indonesia, Singapura, Brunei, selatan Filipina, selatan Thailand, Pulau Krismas dan Kepulauan Cocos di Australia. Saleem dikenali kerana "kekuatan vokalnya" dan suaranya yang "serak-serak basah". Beliau ialah bapa kepada Syafiq Farhain yang turut mengikut jejak langkahnya sebagai penyanyi.
Kehidupan awal
Saleem dilahirkan pada 31 Ogos 1961 di Kampung Permaisuri, Setiu, Terengganu. Beliau berdarah kacukan India Muslim sebelah bapa dan Melayu sebelah ibu. Sebelum berkecimpung dalam bidang muzik, beliau bercita-cita untuk menjadi seorang nelayan yang berjaya. Walau bagaimanapun, cita-cita tersebut tidak tercapai. Sebaliknya, beliau meneruskan hidup dengan menjadi penolong tukang masak di Institut Teknologi MARA (ITM; kini Universiti Teknologi MARA atau UiTM) kampus Dungun sebelum beliau mencipta nama sebagai seorang penyanyi.
Iklim
Saleem mengasaskan bersama Iklim pada tahun 1984 bersama Umarul Mahdzar, Mohamad Salim, Fadhil Suhaimi dan Kamaruddin. Ahli asal kumpulan ini terdiri daripada gabungan pemuzik-pemuzik mantap dari kumpulan yang pada asalnya dikenali sebagai The Kids di arena muzik di Terengganu pada waktu itu. Kumpulan Iklim mendapat namanya sempena keadaan iklim dan cuaca yang tidak menentu di pantai timur yang kerap dilanda ribut dan hujan lebat.
Pada awal 1989, sebelum mencipta nama, kumpulan ini kerap mengadakan persembahan di kelab sosial dan kelab malam dan juga beberapa undangan eksklusif serta majlis kenduri kahwin di sekitar negeri kelahiran mereka.
Pada tahun 1990, Saleem dan kumpulannya menandatangani kontrak rakaman bersama Suara Cipta Sempurna Records (kini dikenali sebagai Rock Record) dan merakamkan album pertama mereka yang bertajuk Satu Kesan Abadi. Sebagai ahli kumpulan Iklim, Saleem menikmati kejayaan meluas pada dekad 1990-an dengan lagu hits seperti "Suci Dalam Debu", "Hakikat Sebuah Cinta" dan "Satu Kesan Abadi".
Berikutan kejayaan album sulung mereka, yang mencatat jualan sebanyak 150,000 unit sekaligus mendapat sambutan hangat di Malaysia, Indonesia dan Singapura, Saleem dan anggota kumpulan Iklim telah ditawarkan untuk menjayakan sebuah filem yang berjudul Suci Dalam Debu arahan Zulkifli M. Osman lakonan Julia Rais dan Sidi Oraza. Walau bagaimanapun, watak Saleem dan anggota kumpulan Iklim dalam filem itu kurang menonjol dan boleh dipertikaikan walaupun suara beliau sering berkumandang di awal dan akhir filem tersebut.
Saleem kemudian merakamkan 5 lagi album sehingga beliau meninggalkan kumpulan itu pada November 1995 untuk meneruskan kerjaya muzik secara solo selepas beberapa kali menafikan akan disingkirkan daripada Iklim. Album terakhirnya bersama Iklim ialah Salam Perpisahan yang dikeluarkan pada Ogos 1996.
Kerjaya solo
Selepas meninggalkan Iklim, Saleem menandatangani kontrak rakaman bersama Warner Music Malaysia dan merakamkan album solo pertamanya, Juwita pada tahun 1998 meskipun popularitinya menurun akibat beberapa isu dan kontroversi yang melibatkannya. Beliau sanggup berulang alik antara Kuala Terengganu dan Kuala Lumpur bagi menjalani proses rakaman. Album ini, menurut Saleem, ia bertemakan keinsafan dan mengharapkan jutaaan kemaafan daripada peminat kerana keterlanjurannya dengan dadah.
Pada tahun 1999, "Juwita" telah berjaya masuk ke pertandingan akhir Muzik Muzik terbitan TV3. Saleem mendendangkan lagu itu secara langsung di hadapan penonton. Akan tetapi, nasib tidak menyebelahinya, Saleem gagal untuk memenangi sebarang anugerah di pertandingan itu. Desas-desus mengatakan bahawa suara Saleem hampir tidak keluar dan tersekat-sekat ketika menyampaikan lagu tersebut. Susulan kejayaan album Maaf/Juwita, Saleem telah diberi kesempatan untuk merakamkan beberapa album seperti Bunga Emas bersama bekas kumpulannya, Iklim serta berpeluang berduet dengan Rahmat Ekamatra, Jamal Abdillah dan M. Nasir.
Saleem telah dipelawa oleh Syed Azlan Syed Abu Bakar (Arab) untuk pembikinan album baharu yang mana ia merupakan kompilasi lagu-lagunya dahulu daripada Iklim yang diberi tajuk Saleem Raja Balada. Album ini mendapat sambutan yang baik di pasaran sekaligus menerima pensijilan Platinum dengan jumlah pembelian mencapai beberapa puluhan ribu unit.
Albumnya, Epigoni (2006) telah mencatat jualan yang membanggakan dan menerima pensijilan Emas berikutan penjualan telah mencecah lebih daripada 15 ribu unit sejak tiga minggu berada di pasaran. Konsep album beliau pada kali ini ialah pembikinan semula lagu-lagu lama dendangan Amy Search, Shima, Bumiputra Rockers, Sudirman, Wings dan lain-lain.
Beliau membuat persembahannya di Showcase Saleem Raja Balada - Syokkk Ooo di Auditorium Pusat Pelancongan Malaysia (MaTic), Jalan Ampang, Kuala Lumpur pada 20 April 2018 dan dihadiri seramai 500 peminatnya.
Kemudian, pada 9 September, Saleem mengadakan persembahan solonya di konsert Saleem Live In KL yang berlangsung di House, G Tower, Jalan Tun Razak, Kuala Lumpur yang mana ia dihadiri seramai 1,000 penonton dan menjadi persembahan terakhir beliau.
Bakat
Saleem dikenali kerana suaranya yang kedengaran "serak-serak basah", menurut Nadia Azam dari Malaysiakini, dan "kekuatan vokalnya" seperti yang dijelaskan oleh Ramlah Zainal dari Harian Metro.
Vokalis kumpulan Slam, Zamani Ibrahim yang pernah bekerjasama dengan Saleem, menyifatkan beliau sebagai penyanyi yang tiada tolok bandingnya dan antara artis yang paling senang bekerjasama. Beliau turut berkata, Saleem ialah insan berbakat yang tiada pengganti.
Kehidupan peribadi
Saleem telah berkahwin sebanyak dua kali dan mempunyai 3 anak daripada perkahwinan tersebut. Anak lelakinya, Syafiq Farhain turut terlibat dalam bidang muzik.
Kontroversi
Pada tahun 1994, Saleem telah digam daripada muncul di televisyen dengan membuat persembahan dalam pertandingan akhir Muzik Muzik di TV3. Larangan tersebut ialah arahan daripada kerajaan kerana keterlibatan Saleem dengan dadah. Lagu Iklim yang masuk ke dalam carta akhir pertandingan Muzik-Muzik 94 itu ialah "Bukan Aku Tak Cinta". Sebagai gantinya, seorang penyanyi wanita, Adilla diberi kepercayaan untuk menyampaikan lagu itu ke pertandingan. Malang sekali ia tidak membawa sebarang kejayaan. Kontroversi timbul apabila secara terbuka, Saleem mengkritik penampilan Adilla yang sewenang-wenangnya menukar rentak lagu tersebut daripada sentimental Balada kepada irama keroncong. Dalam sesi temuramah dengan siaran televisyen, Saleem telah beberapa kali mengeluarkan perkataan "Macam mana boleh jadi macam ni?" dengan nada sinis berbaur tidak puas hati sambil diapit oleh ahli-ahli kumpulan Iklim yang lain persis lagak sebagai seorang samseng berjaket kulit dengan berkaca mata hitam.
Pada tahun 1993, Saleem terlibat dalam satu kemalangan jalan raya yang meragut nyawa seorang anggota tentera darat. Pada akhir tahun yang sama, beliau telah ditangkap di Jalan Chow Kit akibat pengambilan dadah yang berlebihan. Berita tergempar yang memalukan itu telah disiarkan dalam televisyen serta terpampang di dada akhbar-akhbar tempatan. Penangkapan tersebut menyebabkan Saleem dipenjara. Justeru itu, Segala lagu Saleem dan rakaman persembahannya telah digam oleh pihak kerajaan daripada disiarkan sehingga beliau dibebaskan kelak.
Sakit dan kematian
Pada Februari 2018, Saleem dimasukkan ke Hospital Universiti Kebangsaan Malaysia selepas mengalami sakit kepala kronik. Beliau dilaporkan stabil selepas menerima rawatan selama beberapa hari.
Beliau kemudian dimasukkan ke hospital sama akibat kemalangan motosikal yang dialaminya semasa 28 September 2018. Beliau mengalami kecederaan pada bahagian tulang rusuk sehingga beliau dalam keadaan koma. Pada 14 Oktober 2018, beliau akhirnya telah menghembuskan nafas terakhir pada jam 6:15 pagi. Perkara itu telah disahkan oleh anaknya, Iera Fakhira. Jenazah beliau telah selamat dikebumikan di Tanah Perkuburan Islam Batu 10, Cheras, Kuala Lumpur selepas solat Zohor.
Mohd Rashdan Baba
Mohd Rashdan Baba (31 Oktober 1935–30 Mac 2020) merupakan ahli akademik Malaysia. Beliau ialah Naib Canselor Universiti Pertanian Malaysia yang pertama.
Latar belakang
Rashdan Baba ialah anak jati Kampung Berkat, Chembong, Rembau, Negeri Sembilan. Beliau dilahirkan pada 31 Oktober 1935. Semasa di sekolah, beliau pernah menjadi ketua murid pertama di Government English School Tampin, Tampin. Namanya terpapar di papan tanda di dewan sekolah hingga kini. Kemudian sambung belajar di Kolej Pertanian Malaya (1954-1957); universiti di United Kingdom dan memperoleh Ijazah Sarjana Muda Sains (B.Sc.) (1960) dan mendapat Ijazah Doktor Falsafah (1964).
Kerjaya
Beliau menjadi Pengetua Kolej Pertanian Malaya (1965-1969), Naib Canselor pertama Universiti Kebangsaan Malaysia (UKM) (1969-1971) dan Naib Canselor pertama Universiti Pertanian Malaysia (UPM) (1971-1982).
Rashdan Baba menjadi Naib Canselor pertama UKM pada 1 September 1969 kerana UKM sendiri memulakan sesi pengajiannya pada 18 Mei 1970 dan sebagai Pengerusi Lembaga Pengarah UKM.
Apabila Tun Dr. Mahathir Mohamad selaku Perdana Menteri Malaysia memperkenalkan dasar Penswastaan, Rashdan turut sama berganding bahu mencurah pengalaman menerajui penswastaan pertama negara, iaitu Syarikat Telekom Malaysia hingga menjadi konglomerat dalam industri telekomunikasi.
Ketika kerajaan mula mengambil alih syarikat asing, Rashdan sekali lagi dilantik menerajui Guthrie menggantikan pengurus British. Namanya begitu harum dalam pentadbiran negara dan diakui semua.
Penghargaan
Rashdan dianugerahi gelaran Profesor Emeritus daripada UPM pada 14 Ogos 1982 dan Ijazah Kehormat Doktor Undang-Undang UKM pada 3 Julai 1999. Beliau juga menerima Ijazah Kehormat Doctor of Science dari University of Reading dan Doctor of Law dari University of Leeds. Rashdan dilihat sebagai ikon, tokoh pendidik dan ahli korporat yang berjaya. Antara hasilnya seperti tersergam Menara Pucuk Rebung Telekom Malaysia dan Menara Telekom Alor Star.
Beliau juga telah dianugerahkan Tokoh Akademik Negara pada 2013.
Buku
Buku Dari Menara Gading ke Mercu Korporat: Biografi Rashdan Baba diterbitkan oleh Penerbit UKM pada 2004.
Meninggal dunia
Beliau telah menghembuskan nafas terakhirnya pada 30 Mac 2020, jam 6.59 pagi di Hospital Ampang Puteri, Ampang, Selangor. Meninggalkan anak perempuan, Datin Dr. Rayslida. Beliau telah dikebumikan di Tanah Perkuburan Islam Bukit Kiara, Kuala Lumpur.
Jalan Negeri Kedah K568
Gambaran keseluruhan
Dari penghujung barat berhampiran Kampung Belimbing, Jalan Negeri Kedah K568 bermula di persimpangannya dengan Jalan Kampung Beimbing K567. Kilometer sifar bermula di sini. Ia merupakan cabang jalan bagi Jalan Negeri K568. Tidak ada persilangan utama sepanjang Jalan Kampung Charok Puyuh K568. K568 akan diteruskan ke hujung timur di Kampung Charok Puyuh, akan dilanjutkan dengan jalan kampung (Jalan Perhubungan Desa; JPD) sedia ada.
Secara keseluruhan, Jalan Kampung Charok Puyuh K568 ialah sebuah jalan negeri kategori biasa, jalan raya tunggal dengan dua lorong, dan terletak sepenuhnya di Mukim Sik, Daerah Sik.
Persimpangan utama
Kesemua bahagian laluan negeri ini terletak di Daerah Sik, Kedah, Malaysia.
Burung Belatuk Daun Rintik
thumb|kanan|220px|Burung Belatuk Daun Rintik di Thailand
Burung Belatuk Daun Rintik merupakan salah satu daripada haiwan terlindung di Malaysia. Pemburuannya memerlukan lesen pemburuan. Nama sainsnya Hamicircus canente.
Ciri-ciri
Burung Belatuk Daun Rintik ialah haiwan berdarah panas, mempunyai sayap dan tubuh yang diselubungi bulu pelepah. Burung Belatuk Daun Rintik mempunyai paruh tanpa gigi.
Jantung Burung Belatuk Daun Rintik terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.
Pembiakan
Sebagai burung, Burung Belatuk Daun Rintik membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.
Optik atmosfera
kiri|thumb|300x300px| [[Teja alp|Langit yang berwarna-warni selalunya disebabkan oleh cahaya matahari tidak langsung yang bertaburan dari molekul udara dan zarah, seperti asap, jelaga dan titisan awan, seperti yang ditunjukkan dalam foto matahari terbenam semasa kebakaran hutan California Oktober 2007.]] Optik atmosfera ialah "kajian tentang ciri optik bagi atmosfera atau produk proses atmosfera.... [termasuk] resolusi masa dan ruang melebihi yang boleh dilihat dengan mata kasar". Optik meteorologi ialah "bahagian optik atmosfera yang berkaitan dengan kajian corak yang boleh diperhatikan dengan mata kasar". Namun begitu, kedua-dua istilah itu kadang kala digunakan secara bergantian.
Fenomena optik meteorologi, seperti yang diterangkan dalam artikel ini, mengambil berat tentang bagaimana sifat optik atmosfera Bumi menyebabkan pelbagai fenomena optik dan fenomena persepsi visual. Contoh fenomena meteorologi termasuk:
Fenomena lain yang luar biasa kerana ia adalah bentuk ilusi visual termasuk:
Sejarah
Sebuah buku mengenai optik meteorologi telah diterbitkan pada abad keenam belas, tetapi terdapat banyak buku mengenai subjek itu sejak kira-kira 1950. Topik ini dipopularkan oleh peredaran luas buku yang ditulisMarcel Minnaert, Light and Color in the Open Air, pada tahun 1954.
Saiz Matahari dan Bulan
kiri|thumb|250x250px| Perbandingan antara saiz relatif Bulan dan awan pada titik berbeza di langit Dalam Kitab Optik (1011–22 M), Ibn al-Haytham berhujah bahawa penglihatan berlaku di dalam otak, dan pengalaman peribadi mempunyai kesan ke atas apa yang dilihat dan bagaimana mereka melihat, dan penglihatan dan persepsi itu subjektif. Berhujah menentang teori pembiasan Ptolemy mengapa orang menganggap matahari dan bulan lebih besar di ufuk berbanding ketika mereka lebih tinggi di langit, dia mentakrifkan semula masalah itu dari segi pembesaran yang dilihat, bukannya nyata. Beliau berkata menilai jarak sesuatu objek bergantung kepada terdapat jujukan jasad perantara yang tidak terganggu antara objek dan pemerhati. Secara kritis, Ibn al-Haytham berkata bahawa menilai saiz objek bergantung pada jarak yang dinilai: objek yang kelihatan dekat kelihatan lebih kecil daripada objek yang mempunyai saiz imej yang sama pada retina yang kelihatan jauh. Dengan bulan di atas kepala, tidak ada jujukan jasad yang tidak terganggu. Oleh itu ia kelihatan jauh dan kecil. Dengan bulan di ufuk, terdapat jujukan jasad yang tidak terganggu itu: semua objek berada antara pemerhati dan ufuk, jadi bulan kelihatan jauh dan besar. Melalui karya Roger Bacon, John Pecham, dan Witelo berdasarkan penjelasan Ibn al-Haytham, ilusi Bulan secara beransur-ansur diterima sebagai fenomena psikologi, dengan teori Ptolemy ditolak pada abad ke-17. Selama lebih 100 tahun, penyelidikan tentang ilusi bulan telah dijalankan oleh saintis penglihatan yang selalunya merupakan ahli psikologi yang pakar dalam persepsi manusia. Selepas mengkaji banyak penjelasan yang berbeza dalam buku 2002 mereka The Mystery of the Moon Illusion, Ross dan Plug membuat kesimpulan "Tiada teori tunggal yang muncul sebagai pemenang".
Warna langit
Kebiruan yang berada di ufuk adalah kerana cahaya biru yang datang dari jarak yang jauh juga lebih berserakan. Ini mengakibatkan anjakan merah bagi sumber cahaya jauh yang diimbangi oleh rona biru cahaya yang bertaburan dalam garis penglihatan. Dalam erti kata lain, cahaya merah berselerak juga; jika ia berbuat demikian pada satu titik yang jauh dari pemerhati ia mempunyai peluang yang lebih tinggi untuk mencapai pemerhati berbanding cahaya biru. Pada jarak yang menghampiri infiniti, cahaya yang berserak itu berwarna putih. Awan jauh atau puncak gunung bersalji akan kelihatan kuning disebabkan itu; kesan itu tidak jelas pada hari cerah, tetapi sangat ketara apabila awan menutupi garis penglihatan mengurangkan rona biru daripada cahaya matahari yang berserak.
Model pengagihan pencahayaan langit telah disyorkan oleh Suruhanjaya Antarabangsa bagi Pencahayaan (CIE) untuk reka bentuk skema pencahayaan siang hari. Perkembangan terkini berkaitan dengan "semua model langit" untuk memodelkan kecerahan langit dalam keadaan cuaca antara langit cerah hingga mendung.
Pewarnaan awan
thumb|250x250px| Kejadian [[pendarrona awan altokumulus dan sirokumulus]] thumb|250x250px| Matahari terbenam memantulkan rona merah jambu pada awan stratokumulus kelabu. Warna awan, seperti yang dilihat dari Bumi, memberitahu banyak tentang apa yang berlaku di dalam awan. Awan troposfera dalam yang padat mempamerkan pemantulan tinggi (70% hingga 95%) di seluruh spektrum tampak. Zarah-zarah kecil air padat dan cahaya matahari tidak dapat menembusi jauh ke dalam awan sebelum ia dipantulkan, memberikan awan warna putih cirinya, terutamanya apabila dilihat dari atas. Titisan awan cenderung untuk menyerakkan cahaya dengan cekap, supaya keamatan sinaran suria berkurangan dengan kedalaman ke dalam gas. Akibatnya, pangkalan awan boleh berbeza daripada kelabu yang sangat terang kepada sangat gelap bergantung pada ketebalan awan dan jumlah cahaya yang dipantulkan atau dihantar kembali kepada pemerhati. Awan nipis mungkin kelihatan putih atau kelihatan telah memperoleh warna persekitaran atau latar belakangnya. Awan troposfera dan bukan troposfera tinggi kelihatan kebanyakannya berwarna putih jika keseluruhannya terdiri daripada hablur ais dan/atau titisan air supersejuk.
Apabila awan troposfera matang, titisan air yang padat mungkin bergabung untuk menghasilkan titisan yang lebih besar, yang mungkin bergabung untuk membentuk titisan yang cukup besar untuk jatuh sebagai hujan. Dengan proses pengumpulan ini, ruang antara titisan menjadi semakin besar, membenarkan cahaya menembusi lebih jauh ke dalam awan. Jika awan itu cukup besar dan titisan di dalamnya berjarak cukup jauh, mungkin peratusan cahaya yang memasuki awan tidak dipantulkan semula sebelum ia diserap. Contoh mudah bagi kes ini ialah apabila kita dapat melihat lebih jauh dalam hujan lebat berbanding dalam kabus tebal. Proses pantulan/penyerapan inilah yang menyebabkan julat warna awan dari putih ke hitam.
Warna lain berlaku secara semula jadi di awan. Kelabu kebiruan adalah hasil daripada penyerakan cahaya di dalam awan. Dalam spektrum boleh dilihat, biru dan hijau berada di hujung pendek panjang gelombang cahaya boleh lihat, manakala merah dan kuning berada di hujung yang panjang. Sinar pendek lebih mudah diserakkan oleh titisan air, dan sinaran panjang lebih cenderung untuk diserap. Warna kebiruan adalah bukti bahawa penyerakan tersebut dihasilkan oleh titisan bersaiz hujan di awan. Awan kumulonimbus yang memancarkan warna hijau adalah petanda bahawa ia adalah ribut petir yang teruk, mampu hujan lebat, hujan batu, angin kencang dan kemungkinan puting beliung. Punca sebenar ribut petir hijau masih tidak diketahui, tetapi ia mungkin disebabkan oleh gabungan cahaya matahari yang memerah melalui awan yang sangat tebal secara optik. Awan kekuningan mungkin berlaku pada akhir musim bunga hingga awal musim gugur semasa musim kebakaran hutan. Warna kuning adalah disebabkan kehadiran bahan pencemar dalam asap. Awan kekuningan yang disebabkan oleh kehadiran nitrogen dioksida kadangkala dilihat di kawasan bandar yang mempunyai tahap pencemaran udara yang tinggi.
Awan merah, jingga, dan merah jambu berlaku hampir keseluruhannya pada waktu matahari terbit dan terbenam dan merupakan hasil penyerakan cahaya matahari oleh atmosfera. Apabila sudut antara matahari dan ufuk kurang daripada 10 peratus, kerana ia hanya terjadi selepas matahari terbit atau sejurus sebelum matahari terbenam, cahaya matahari menjadi terlalu merah akibat pembiasan untuk sebarang warna selain daripada warna kemerahan untuk dilihat. Awan tidak menjadi warna itu; ia memantulkan sinaran cahaya matahari yang panjang dan tidak berselerak, yang mendominasi pada waktu tersebut. Kesannya sama seperti jika seseorang menyinari lampu sorot merah pada helaian putih. Dalam kombinasi dengan petir yang besar dan matang ini boleh menghasilkan awan merah darah. Awan kelihatan lebih gelap dalam inframerah dekat kerana air menyerap sinaran suria pada panjang gelombang tersebut.
Halo
Terdapat banyak jenis halo ais. Ia dihasilkan oleh hablur ais dalam awan sirus atau sirostratus yang tinggi di troposfera atas, pada ketinggian 5 km hingga 10 km, atau, semasa cuaca sangat sejuk, oleh hablur ais yang dipanggil habuk berlian yang hanyut di udara pada paras rendah. Bentuk dan orientasi hablur tertentu bertanggungjawab untuk jenis halo yang diperhatikan. Cahaya dipantulkan dan dibiaskan oleh hablur ais dan mungkin berpecah kepada warna kerana penyebaran. Kristal berkelakuan seperti prisma dan cermin, membiaskan dan memantulkan cahaya matahari di antara muka mereka, menghantar aci cahaya ke arah tertentu. Untuk halo bulat, jarak sudut pilihan ialah 22 dan 46 darjah daripada hablur ais yang menciptanya. Fenomena atmosfera seperti halo telah digunakan sebagai sebahagian daripada kias cuaca sebagai cara empirikal ramalan cuaca, dengan kehadirannya menunjukkan pendekatan perenggan panas dan hujan yang berkaitan dengannya.
Parhelion
thumb| Parhelion yang sangat terang di Fargo, [[Dakota Utara. Perhatikan lengkok halo yang melalui setiap parhelion.]] Parhelion ialah sejenis halo biasa, dengan kemunculan dua bintik terang berwarna halus di kiri dan kanan matahari, pada jarak kira-kira 22° dan pada ketinggian yang sama di atas ufuk. Ia biasanya disebabkan oleh kristal ais heksagon berbentuk piring. Kristal ini cenderung untuk menjadi sejajar mendatar apabila ia tenggelam melalui udara, menyebabkan ia membiaskan cahaya matahari ke kiri dan kanan, mengakibatkan dua parhelion.
Apabila matahari naik lebih tinggi, sinaran yang melalui hablur semakin condong dari satah mendatar. Sudut sisihan mereka meningkat dan parhelion bergerak lebih jauh dari matahari. Walau bagaimanapun, mereka sentiasa berada pada ketinggian yang sama dengan matahari. Parhelion berwarna merah di bahagian yang paling dekat dengan matahari. Lebih jauh pula lebih kepada gred warna biru atau ungu. Walau bagaimanapun, warna bertindih dengan ketara dan begitu juga diredam, jarang tulen atau tepu. Warna parhelion akhirnya bergabung menjadi putih bulatan parhelik (jika yang terakhir kelihatan).
Secara teorinya adalah mungkin untuk meramalkan bentuk parhelion seperti yang akan dilihat di planet dan bulan lain. Marikh mungkin mempunyai parhelion yang terbentuk oleh air-ais dan ais CO2. Pada planet gas gergasi — Musytari, Zuhal, Uranus dan Neptun — kristal lain membentuk awan ammonia, metana dan bahan lain yang boleh menghasilkan halo dengan empat atau lebih parhelion.
Semarak
kiri|thumb| Semarak matahari pada wap dari [[mata air panas]] Fenomena optik biasa yang melibatkan titisan air ialah semarak. Semarak ialah fenomena optik, kelihatan seperti lingkaran cahaya santo yang ikonik di kepala pemerhati, yang dihasilkan oleh cahaya yang diserakkan balik (gabungan pembelauan, pantulan dan pembiasan) ke arah sumbernya oleh awan titisan air bersaiz seragam. Semarak mempunyai pelbagai cincin berwarna, dengan warna merah pada cincin paling luar dan warna biru/ungu pada cincin paling dalam.
Jarak sudut jauh lebih kecil daripada pelangi, antara 5° dan 20°, bergantung pada saiz titisan. Semarak hanya dapat dilihat apabila pemerhati berada tepat di antara matahari dan awan titisan air biasan. Oleh itu, ia biasanya diperhatikan semasa di udara, dengan semarak mengelilingi bayang kapal terbang di atas awan (ini sering dipanggil The Glory of the Pilot). Semarak dapat dilihat dari gunung dan bangunan tinggi, apabila terdapat awan atau kabut di bawah paras pemerhati, atau pada hari-hari dengan kabus tanah. Semarak juga berkaitan dengan fenomena optik anthelion.
Pelangi
kiri|thumb| Pelangi berganda dan pelangi supernumerari di bahagian dalam lengkok primer. Bayangan kepala jurugambar menandakan pusat bulatan pelangi ([[titik antisuria).]] Pelangi ialah fenomena optik dan meteorologi yang menyebabkan spektrum cahaya muncul di langit apabila cahaya matahari memancar ke titisan lembapan di atmosfera Bumi. Ia mengambil bentuk lengkung pelbagai warna. Pelangi yang disebabkan oleh cahaya matahari sentiasa muncul di bahagian langit bertentangan dengan Matahari, tetapi berasal tidak lebih daripada 42 darjah di atas ufuk untuk pemerhati di atas tanah. Untuk melihatnya pada sudut yang lebih tinggi, pemerhati perlu berada di dalam kapal terbang atau berhampiran puncak gunung kerana pelangi sebaliknya akan berada di bawah ufuk. Semakin besar titisan yang membentuk pelangi, semakin cerah ia. Pelangi yang paling biasa berlaku berhampiran ribut petir petang semasa musim panas.
Satu pantulan dari belakang susunan titisan hujan menghasilkan pelangi dengan saiz sudut di langit yang berjulat dari 40° hingga 42° dengan merah di bahagian luar. Pelangi berganda dihasilkan oleh dua pantulan dalaman dengan saiz sudut 50.5° hingga 54° dengan warna ungu di bahagian luar. Dalam "pelangi utama" (pelangi paling rendah, dan juga biasanya pelangi paling terang) lengkok pelangi menunjukkan merah pada bahagian luar (atau atas) lengkok, dan ungu pada bahagian dalam. Pelangi ini disebabkan oleh cahaya yang dipantulkan sekali dalam titisan air. Dalam pelangi berganda, lengkok kedua boleh dilihat di atas dan di luar lengkok primer, dan mempunyai susunan warnanya terbalik (merah menghadap ke dalam ke arah pelangi yang lain, dalam kedua-dua pelangi). Pelangi kedua ini disebabkan oleh cahaya yang memantul dua kali di dalam titisan air. Kawasan antara pelangi berganda adalah gelap. Sebab bagi jalur gelap ini ialah, walaupun cahaya di bawah pelangi utama berasal daripada pantulan titisan, dan cahaya di atas pelangi atas (sekunder) juga datang daripada pantulan titisan, tiada mekanisme bagi kawasan antara pelangi berganda untuk menunjukkan sebarang cahaya. dipantulkan dari titisan air, sama sekali.
Pelangi merangkumi spektrum warna yang berterusan; jalur yang berbeza (termasuk bilangan jalur) ialah artifak penglihatan warna manusia, dan tiada jalur dari sebarang jenis dilihat dalam gambar hitam putih pelangi (hanya penggredan keamatan yang lancar kepada maksimum, kemudian pudar kepada minima di sisi lain lengkok). Untuk warna yang dilihat oleh mata manusia biasa, urutan yang paling sering disebut dan diingati ialah ganda merah, jingga, kuning, hijau, biru, nila dan ungu yang dinukil oleh Isaac Newton.
Logamaya
thumb|350x350px| Pelbagai jenis logamaya di satu lokasi diambil dalam tempoh enam minit. Bingkai sisipan paling atas menunjukkan logamaya dalaman [[Kepulauan Farallon. Bingkai sisipan kedua menunjukkan denyar hijau di sebelah kiri. Dua bingkai bawah dan bingkai utama semuanya menunjukkan logamaya unggul Kepulauan Farallon. Dalam ketiga-tiga bingkai ini, logamaya unggul berkembang daripada logamaya 3 imej kepada logamaya 5 imej, dan kembali kepada logamaya 2 imej. Paparan sedemikian konsisten dengan Fata Morgana.]] Logamaya ialah fenomena optik yang berlaku secara semula jadi apabila sinaran cahaya dibengkokkan untuk menghasilkan imej sesaran objek jauh atau langit. Perkataan itu berasal daripada bahasa Sanskrit iaitu loka, yang bermaksud "kayangan, syurgawi" dan maya iaitu "bayangan, khayalan".
Berbeza dengan halusinasi, logamaya ialah fenomena optik sebenar yang boleh ditangkap pada kamera, kerana sinaran cahaya sebenarnya dibiaskan untuk membentuk imej palsu di lokasi pemerhati. Walau bagaimanapun, apa yang digambarkan oleh imej itu ditentukan oleh fakulti tafsiran minda manusia. Sebagai contoh, imej rendah di darat sangat mudah disalah anggap sebagai pantulan dari badan air yang kecil.
Fatamorgana boleh dikategorikan sebagai "dalaman" (bermaksud lebih rendah), "luaran" (bermaksud lebih tinggi) dan "Fata Morgana", satu jenis logamaya unggul yang terdiri daripada satu siri imej bertindan menegak yang luar biasa rumit, yang membentuk satu logamaya yang berubah pantas.
Denyar hijau dan sinar hijau ialah fenomena optik yang berlaku sejurus selepas matahari terbenam atau sebelum matahari terbit, apabila bintik hijau kelihatan, biasanya tidak lebih dari satu atau dua saat, di atas matahari, atau sinar hijau memancar dari titik matahari terbenam. Denyar hijau itu sebenarnya adalah sekumpulan fenomena yang berpunca daripada punca yang berbeza, dan ada yang lebih biasa daripada yang lain. Denyar hijau boleh diperhatikan dari mana-mana ketinggian (walaupun dari pesawat). Ia biasanya dilihat di ufuk yang tidak terhalang, seperti di atas lautan, tetapi boleh juga didapati di puncak awan dan puncak gunung.
Denyar hijau dari bulan dan planet terang di ufuk, termasuk Zuhrah dan Musytari, juga boleh diperhatikan.
Fata Morgana
kiri|thumb| Fata Morgana sebuah bot Fenomena optik ini berlaku kerana sinaran cahaya dibengkokkan dengan kuat apabila ia melalui lapisan udara dengan suhu yang berbeza dalam penyongsangan haba yang curam apabila saluran atmosfera telah terbentuk. Penyongsangan haba ialah keadaan atmosfera apabila udara yang lebih panas wujud dalam lapisan yang jelas di atas lapisan udara yang lebih sejuk. Penyongsangan suhu ini adalah bertentangan dengan apa yang biasa berlaku; udara biasanya lebih panas dekat dengan permukaan, dan lebih sejuk lebih tinggi. Dalam cuaca tenang, lapisan udara yang jauh lebih panas boleh berehat di atas udara pekat yang lebih sejuk, membentuk saluran atmosfera yang bertindak seperti kanta biasan, menghasilkan satu siri imej terbalik dan tegak.
Fata Morgana ialah bentuk logamaya yang luar biasa dan sangat kompleks, satu bentuk logamaya unggul, yang, seperti banyak jenis logamaya unggul yang lain, dilihat dalam jalur sempit tepat di atas ufuk. Ia adalah frasa Itali yang berasal daripada bahasa Latin kasar untuk "dongeng" dan ahli sihir Arthurian Morgan le Fay, daripada kepercayaan bahawa logamaya, yang sering dilihat di Selat Messina, adalah istana dongeng di udara, atau tanah palsu yang direka untuk memikat kelasi yang menyebabkan kematian mereka yang dicipta oleh sihirnya. Walaupun istilah Fata Morgana kadang kala tersilap digunakan pada jenis logamaya lain yang lebih biasa, Fata Morgana sebenar tidak sama dengan logamaya unggul biasa, dan pastinya tidak sama dengan logamaya dalaman.
Logamaya Fata Morgana sangat memesongkan objek atau objek yang menjadi asasnya, sehingga objek itu sering kelihatan sangat luar biasa, malah mungkin diubah sedemikian rupa sehingga ia tidak dapat dikenali sepenuhnya. Fata Morgana boleh dilihat di darat atau di laut, di kawasan kutub atau di padang pasir. Logamaya jenis ini boleh melibatkan hampir semua jenis objek jauh, termasuk perkara seperti bot, pulau dan garis pantai.
Fata Morgana bukan sahaja kompleks, tetapi juga cepat berubah. Logamaya terdiri daripada beberapa imej terbalik (terbalik) dan tegak (sebelah kanan ke atas) yang disusun di atas satu sama lain. Logamaya Fata Morgana juga menunjukkan zon mampat dan regangan berselang-seli.
Sinaran krepuskular
thumb|300x300px| Sinar krepuskular, diambil di [[Taipei, Taiwan.]] Sinar krepuskular ialah sinaran cahaya matahari yang hampir selari yang bergerak melalui atmosfera Bumi, tetapi kelihatan menyimpang kerana perspektif linear. Ia sering berlaku apabila objek seperti puncak gunung atau awan sebahagiannya membayangi sinaran Matahari seperti litupan awan. Pelbagai sebatian bawaan udara menyerakkan cahaya matahari dan menjadikan sinar ini kelihatan, disebabkan oleh pembelauan, pantulan dan penyerakan.
Sinar krepuskular juga kadang kala boleh dilihat di bawah air, terutamanya di kawasan kutub, kelihatan dari pentas ais atau retakan di dalam ais. Juga mereka dilihat pada hari-hari apabila matahari mencecah awan dalam sudut sempurna bersinar di kawasan itu.
Terdapat tiga bentuk utama sinar krepuskular:
Sinaran antikrepuskular
Sinaran antikrepuskular manakala selari dalam realiti kadang-kadang kelihatan di langit dalam arah yang bertentangan dengan matahari. Mereka kelihatan berkumpul semula di kaki langit yang jauh.
Biasan atmosfera
thumb| Rajah menunjukkan sesaran imej [[Matahari pada waktu matahari terbit dan terbenam]] Biasan atmosfera mempengaruhi kedudukan ketara objek astronomi dan objek bumi, biasanya menyebabkan mereka kelihatan lebih tinggi daripada yang sebenarnya. Atas sebab ini, pelayar, ahli astronomi dan juruukur memerhati kedudukan apabila kesan ini adalah minimum. Kelasi hanya akan memerhati bintang apabila 20° atau lebih di atas ufuk, ahli astronomi cuba menjadualkan pencerapan apabila objek paling tinggi di langit, dan juruukur cuba memerhati selepas tengah hari apabila pembiasan adalah minimum.
Pembelauan atmosfera
Pembelauan atmosfera ialah kesan visual yang disebabkan apabila cahaya matahari dibengkokkan oleh zarah terampai di udara.
TuxGuitar
TuxGuitar ialah sebuah perisian pengedit tablatur yang bersumber terbuka. Ia merupakan salah satu alternatif bagi GuitarPro, sebuah pengedit tablatur berhak milik, di mana ia menyokong fail-fail gp3, gp4 dan gp5 GutarPro.
Balai Besar
Balai Besar boleh merujuk kepada:
Tanah Jawa, Simalungun
Tanah Jawa merupakan sebuah kecamatan yang terletak di Kabupaten Simalungun, Sumatera Utara, Indonesia.
Dewa Aker
thumb|kiri
Dewa Aker merupakan Dewa Singa yang dikaitkan dengan upacara pengkebumian.
Peradapan Mesir telah wujud lebih 3,000 tahun dan perkembangan ugama di Mesir Purba telah membantu mewujudkan banyak dewa dewi yang disembah bagi pelbagai sebab, dan pelbagai upacara keugamaan yang telah diamalkan pada masa tersebut.
Allepuz
Allepuz merupakan sebuah kawasan perbandaran yang terletak di wilayah Teruel, Aragon, Sepanyol
Médillac
Médillac ialah komun di jabatan Charente di barat-daya Perancis.
Loisy-en-Brie
ialah komun di jabatan Marne di timur-laut Perancis.
Dewa Ami-Ut
Dewa Ami-Ut merupakan Dewa Anjing penjaga kematian. Ia dikaitkan dengan Dewa Osiris.
Božejov
Božejov merupakan sebuah kampung dan kawasan perbandaran yang terletak di daerah Pelhřimov, wilayah Vysočina, Republik Czech.
Dewa Ami-Ut
Peradapan Mesir telah wujud lebih 3,000 tahun dan perkembangan ugama di Mesir kuno telah membantu mewujudkan banyak dewa dewi yang disembah bagi pelbagai sebab, dan pelbagai upacara keugamaan yang telah diamalkan pada masa tersebut.
Simpang tiga
thumb|Papan tanda amaran simpang tiga di Malaysia.
Simpang tiga (atau simpang tiga hala) ialah salah satu jenis persilangan jalan raya yang biasa dijumpai. Persimpangan Y ialah simpang tiga dengan jalan yang mempunyai saiz yang sama, manakala persimpangan T juga mempunyai tiga jalan bertemu tetapi salah satu jalan raya biasanya merupakan jalan kecil yang menghubungkan ke jalan yang lebih besar.
Hak lalu-lalang
Sesetengah persimpangan T mempunyai lampu isyarat, tetapi simpang yang lain bergantung kepada pemandu untuk mematuhi peraturan hak lalu-lalang (right of way) yang berbeza dari satu tempat ke satu tempat. Dalam sesetengah bidang kuasa, kenderaan di sebelah kanan sentiasa mempunyai hak lalu-lalang (walaupun di persimpangan T), manakala dalam bidang kuasa lain, kenderaan yang melalui jalan "melalui" persimpangan T mempunyai hak tersebut. Ia bermakna kenderaan yang menghampiri jalan "utama" mesti membenarkan lalu lintas melalui sebelum menyertai aliran trafik. Di Taiwan (ditadbir oleh Republik China), apabila sekurang-kurangnya dua kenderaan sampai ke persimpangan T tanpa lampu isyarat yang berfungsi, kenderaan di tepi jalan perlu "mengalah" (memberi laluan) kepada mana-mana kenderaan lain untuk jalan di jalan raya utama. Jika dua kenderaan hendak membelok ke kiri, kenderaan di sebelah kiri perlu memberi laluan.
Aliaga, Aragon
thumb|Aliaga (Teruel) thumb|Aliaga (Teruel) Aliaga merupakan sebuah kawasan perbandaran yang terletak di wilayah Teruel, Aragon, Sepanyol thumb|Aldehuela (Aliaga)
Absol
Absol (アブソル) ialah spesies Pokémon bencana. Ia mungkin berdasarkan Barghest atau kutabe.
Esplanade – Teater di Persisiran
Cadangan
Pada 1989, Majlis Penasihat Kebudayaan dan Kesenian yang dipengerusikan oleh Timbalan Perdana Menteri Ong Teng Cheong, mengeluarkan satu laporan yang menilai status kesenian di Singapura. Laporan itu akan membentuk rangka tindakan untuk dasar kebudayaan, dan membawa kepada penubuhan Majlis Seni Kebangsaan (NAC) dan Lembaga Warisan Negara (NHB). Laporan tersebut mencatatkan kurangnya tempat-tempat seni persembahan yang bersesuaian; contohnya Panggung Victoria dianggap hanya sesuai untuk persembahan berskala kecil hingga sederhana, manakala Dewan Konsert Victoria pula mempunyai muatan tempat duduk dan saiz pentas yang kecil sahaja. Ia disarankan supaya satu pusat seni persembahan baru dibina, dan pada 1992 Pusat Seni Singapura (kini dikenali sebagai Esplanade Co Ltd) telah ditubuhkan untuk membina Esplanade.
Nama
Nama bagi pusat seni baru untuk didedahkan pada tahun 1994. Ia dinamakan sempena Esplanade kerana kehadirannya yang ketara di Taman Esplanade.
Pembinaan
Rancangan untuk membina pusat itu bermula pada 1992 dan ia diketuai oleh Singapore Arts Centre Co. Construction. Upacara pecah tanah bagi pembinaan tersebut telah diadakan pada 11 Ogos 1996 dan dirasmikan oleh Timbalan Perdana Menteri Dr. Tony Tan. Esplanade menduduki tapak bekas Satay Club, salah satu pusat penjaja terkenal di Singapura yang telah dihentikan kerana pembinaan Esplanade. Satay Club telah dipindahkan di sebelah Pusat Beli-belah Sembawang, sebelum ia ditutup.
Esplanade dibangunkan dengan kos kira-kira S$600 juta.
Pembukaan
Selesai dibina pada Februari 2001, pusat itu dibuka secara rasminya pada 12 Oktober 2002 oleh Presiden ketika itu, S. R. Nathan.
Reka bentuk
Reka bentuk seni bina unik bangunan ini telah dikatakan mempunyai persamaan dengan sebiji durian atau mata lalat. Jadi, dalam gaya bahasa percakapan, bangunan ini juga digelar penduduk setempat sebagai "Durian".
Justice League (komik)
Justice League adalah kumpulan superhero yang bergabung sebagai satu pasukan. Ketujuh ahli asalnya ialah Superman, Batman, Wonder Woman, The Flash, Green Lantern, Aquaman, dan Martian Manhunter. Jadual pasukan telah diputar sepanjang tahun, terdiri daripada pelbagai wira-wira dari DC Universe, seperti The Atom, Big Barda, Black Canary, Cyborg, Panah Hijau, Man Elongated, Flash / Wally West, Green Lantern / John Stewart, Hawkgirl, Hawkman, Metamorpho, Manusia Plastik, Power Girl, Orion, Red Tornado, Stargirl, Kapten Marvel / Shazam, dan Zatanna, antara yang lain. Sebagai The New 52, Cyborg adalah salah satu daripada Legair Kehakiman pengasas dan bukan Manhunter Martian.
Pasukan itu menerima tajuk buku komiknya sendiri yang dikenali sebagai Justice League of America pada November 1960. Dengan melancarkan semula tahun 2011, DC Comics mengeluarkan jilid kedua Justice League. Pada bulan Julai 2016, inisiatif DC Rebirth semula melancarkan semula gelaran buku komik Liga Keadilan dengan jilid ketiga Justice League. Sejak penubuhannya, pasukan itu telah dipaparkan dalam pelbagai filem, program televisyen, dan permainan video.
Latar Belakang
Siri buku komik yang memaparkan Justice League tetap popular dengan peminat sejak penubuhannya dan, dalam kebanyakan jelmaan semula, senarainya termasuk watak-watak DC yang paling popular. Konsep Justice League juga telah disesuaikan dengan pelbagai media hiburan lain, termasuk pelbagai bentuk televisyen dari siri animasi animasi Super Friends (Sabtu 1973-1986) pagi, siri tindakan khas Legends of the Superheroes (1979), siri Justice League of America yang tidak diterbitkan (yang merupakan filem perintis), siri animasi Justice Lague diiktiraf (2001-2004), sekuel Justice League Unlimited (2004-2006) dan Justice League Action (2016-sekarang).
Filem aksi langsung juga dilakukan pada tahun 2008 sebelum ditangguhkan. Pada 6 Jun 2012, Warner Bros mengumumkan aksi baru filem Justice League dalam pembangunan dengan Will Beall diupah sebagai penulis skrip. Walau bagaimanapun, projek itu dibatalkan lagi. Selepas kejayaan Superman reboot Man of Steel, sebuah filem bertajuk Batman v Superman: Dawn of Justice dikeluarkan pada bulan Mac 2016, diarahkan oleh Zack Snyder. Penulis skrip Batman v Superman, Chris Terrio juga menulis skrip untuk Justice League.
Alloza
Alloza merupakan sebuah kawasan perbandaran yang terletak di wilayah Teruel, Aragon, Sepanyol
Anhur
Anhur merupakan dewa suria bagi Lembah Nil.
Peradapan Mesir telah wujud lebih 3,000 tahun dan perkembangan ugama di Mesir Purba telah membantu mewujudkan banyak dewa dewi yang disembah bagi pelbagai sebab, dan pelbagai upacara keugamaan yang telah diamalkan pada masa tersebut.
Zbrašín
Zbrašín merupakan sebuah kampung dan kawasan perbandaran yang terletak di daerah Louny, wilayah Ústí nad Labem, Republik Czech.
Masakan Australia
Masakan Australia merujuk kepada masakan masyarakat orang asli dan kolonial di Australia. Orang asli Australia telah menduduki Australia selama 40,000-60,000 tahun, di mana mereka memajukan diet pemburu-pengumpul yang unik, dikenali sebagai "bush tucker", diambil daripada flora dan fauna Australia—seperti kanggaru. Australia adalah, dari 1788 hingga 1900, koleksi jajahan British di mana citarasa masakan telah dipengaruhi oleh tradisi British dan Ireland - dan produk pertanian seperti lembu, kambing biri-biri dan gandum menjadi ruji dalam diet Australia. Program penghijrahan pelbagai budaya pasca perang Australia membawa kepada kepelbagaian masakan Australia, terutamanya di bawah pengaruh pendatang Mediterranean dan Asia Timur.